section_heading: Norveška scena
paragraph_text: Pod utjecajem navedenih sastava u drugoj polovici osamdesetih u Norveškoj okupljaju se najznačajniji sastavi novog i inovativnog žanra. Norveški gitarist Øystein Aarseth osniva sastav Mayhem. Također je bio osnivač i diskografske kuće Deathlike Silence Productions koja je prva izdavačka kuća koja se bavila izdavanjem nosača zvuka black metala. Neke od ondašnjih izdavačkih kuća su odbijali izdavati albume zbog snažnih uvredljivih i antikršćanskih poruka. Velika njemačka diskografska kuća Nuclear Blast u početku je odbijala potpisivati ugovore s ovakvim sastavima, no s porastom popularnosti black metala ipak je započela objavljivanje albuma ovakvog sadržaja.